એમેઝોનની કામગીરી અને વૉલમાર્ટના નવા વલણે ભારતની ઘણી કંપનીઓને ઓનલાઈન અને ઓફલાઈન બંને ફોર્મેટમાં આગળ વધવા પ્રેરિત કરી છે. તેમાં મિન્ટ્રા, જયપોર, અર્બન લેડર, પેપરફ્રાય, નિક્કી અને બીજી ઘણી કંપનીઓ છે. પેટીએમ હવે એક ફિઝિકલ સ્ટોર કંપની સાથે જોડાણ કરીને એવા પીટીએમ મૉલ ઊભા કરવા માગે છે જેમાં ગ્રાહક પીટીએમ મૉલમાં જઈને ચીજવસ્તુઓ ઝાંકી જોઈને પરખી શકે અને પછી ઘરે જઈને ઓનલાઈન દ્વારા એ ચીજવસ્તુનો ઓર્ડર આપી શકે. ઓનલાઈન અને ઓફલાઈન ખરીદી બંનેના સારા લાભ ગ્રાહક મેળવી શકશે. પીપરફાય ફર્નિચરનો ઓનલાઈન રિટેઈલ સ્ટોર છે અને તેના ર૧ જેટલા ફિઝિકલ સ્ટોર્સ પણ છે. તેના સ્થાપક આશિષ શાહ કહે છે કે, લોકોને એ જોવું અને જાણવું ગમે છે કે પોતાના ઘરમાં ફર્નિચર કેવો ઓપ આપશે? એ માટે તેઓને રિટેઈલ શોપમાં રૃબરૃ જવું ગમે છે.